Kutipan Box Office Domestik AS “Black Adam” Menyusut 63%
Walaupun mendapat sambutan hangat pada hujung minggu lalu, Black Adam nampaknya mengalami kesukaran untuk mengekalkan rentak apabila ‘kaki-kaki wayang di AS’ dilihat seperti tidak ‘ambil kisah’ terhadap filem adiwira lakonan The Rock itu.  Menurut Deadline, kutipan minggu kedua Black Adam menyusut sebanyak 63 peratus, iaitu jangkaan sekitar AS$25 juta pada minggu kedua tayangannya. Ini adalah penyusutan kutipan yang sangat ketara, lebih-lebih lagi Black Adam tidak mempunyai sebarang saingan, memandangkan filem blockbuster seterusnya adalah Black Panther: Wakanda Forever yang hanya akan ditayangkan pada awal November nanti.  Sebagai perbandingan, beberapa filem lakonan The Rock pernah mengalamai penyusutan ketara pada minggu kedua tayangannya, tetapi tidaklah begitu besar. Fast & Furious Presents: Hobbs & Shaw misalnya, menyusut sebanyak 58 peratus, diikuti Skyscraper 54 peratus dan San Andreas 53 peratus.  Fast & Furious Presents: Hobbs & Shaw  Bagi filem superhero, ianya jauh lebih rendah berbanding The Batman dan Justice League, masing-masing mencatatkan penyusutan kutipan tiket sebanyak 50 peratus da 56 peratus.  Walaubagaimanapun, Black Adam masih mampu melepasi kutipan AS$100 juta di box office domestik menjelang hujung minggu dengan Deadine menjangkakan filem terbaru DC akan mengutip sekitar ASA$108 juta.  Sementara itu, hasil semakan di laman Box Office Mojo, Black Adam kini mengumpul AS$166 juta di box office seluruh dunia, dengan AS$75 juta dari pasaran antarabangsa. 